О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 998
от 22.11.2018 г.

За обявяване на публичен търг с явно наддаване за продажба на недвижими имоти- частна общинска собственост
На основание чл.21, ал.1 т.8 и ал.2 от ЗМСМА,  чл.8, ал.9 и чл.35, ал.1 от Закона за общинската собственост, във връзка с чл.52, ал.1, т.1 от Наредбата за придобиване, управление и разпореждане с общинско имущество, съгласно чл.8, ал.2 от Закона за общинската собственост и изготвена пазарна оценка от независим оценител – инж. Венцислав Стоянов Груев, с оценителска правоспособност, съгласно Сертификат от №100100789/14.12.2009г. на Камарата на независимите оценители в България, издаден въз основа на Лиценз №1325/1993 г. на Агенцията по приватизация
ОБЩИНСКИ СЪВЕТ РЕШИ:
             1. Допълва с точка 2.49 Годишната програма за управление и разпореждане с имоти – общинска собственост през 2018г., изготвена съгласно чл.8, ал.9 от ЗОС, приета с Решение №707 по Протокол №1, т.3 от 23.01.2018г. от Общински съвет Перник, в раздел III т.2 „Описание на терен и сгради за продажба по ЗОС“, и съответстваща точка на терена, описан съответно в т.2.1 по-долу от настоящето решение.

             2. Дава своето съгласие да се организира и проведе търг с явно наддаване за продажба на обект – частна общинска собственост, както следва:

 2.1. ТЕРЕН, представляващ УПИ XXVII /урегулиран поземлен имот двадесет и седми/ с площ от 1130 кв.м /хиляда сто и тридесет кв.м/, кв.89а /квартал осемдесет и девет „а“/ по регулационния план с. Рударци, при граници: от север УПИ XVIII-724, от изток- УПИ XXVIII – 1420, от юг- УПИ X – 1119, и от запад - река, при начална тръжна цена на поземления имот 114 440 лв. /сто и четиринадесет хиляди четиристотин и четиридесет лева/, в едно с построените сгради, както следва:    

- А. ОБЕКТ, представляващ СГРАДА, монолитна конструкция, на два етажа със ЗП - 75 кв.м/седемдесет и пет кв.м/, при начална тръжна цена 58 800 лв. /петдесет и осем хиляди и осемстотин лева/;

- Б. ОБЕКТ, представляващ СГРАДА, селскостопанска монолитна конструкция, на един етаж със ЗП – 26 кв.м /двадесет и шест кв.м/, при начална тръжна цена на 6 400 лв. /шест хиляди и четиристотин лева/;

- В. ОБЕКТ, представляващ НАВЕС, метална конструкция със ЗП – 98 кв.м/деветдесет и осем кв.м/ при начална тръжна цена 8 800 лв. /осем хиляди и осемстотин лева/ 

или обща начална тръжна цена на поземления имот в едно с построените върху него сгради 188 440лв. /сто осемдесет и осем хиляди четиристотин и четиридесет лева/, съгласно изготвена пазарна оценка от независим оценител.

Възлага на кмета на Община Перник да извърши необходимата процедура, съгласно законовите разпоредби.

Решението е прието на заседание на Общинския съвет, проведено на 22.11.2018г., Протокол № 18 т.15 от дневния ред и е подпечатано с официалния печат на Общинския съвет.

ПРЕДСЕДАТЕЛ:

 /инж. ИВО САВОВ/

